Daily View – P.M. – บล.กสิกรไทย
Tactical Move เดินเกมกลยุทธ์บ่าย สรุปภาวะตลาดเช้า SET I …
30 ส.ค. 2561

Tactical Move
เดินเกมกลยุทธ์บ่าย
สรุปภาวะตลาดเช้า
SET Index ปรับเพิ่มขึ้น 5.48 จุด (0.32%) ปิดภาคเช้าที่ 1,727.74 จุด ด้วยมูลค่าการซื้อขาย 22,140.89 ล้านบาท
Most Positive Impact : IVL (+0.83จุด), AOT (+0.71จุด), U (+0.55จุด)
Most Negative Impact: ADVANC (-0.59จุด), CPALL (-0.44จุด), BDMS (-0.39จุด)
แนวโน้มตลาดบ่าย
ตลาดหุ้นภาคเช้าขยับตัวในแดนบวกโดยได้รับจิตวิทยาเชิงบวกจากการทำจุดสูงสุดใหม่ของ S&amp;P500 อย่างต่อเนื่อง นอกจากนี้ยังได้แรงหนุนจากกลุ่มพลังงาน (+1.60 จุด)โดยเฉพาะธุรกิจต้นน้ำอย่าง PTTEP เนื่องจากราคาน้ำมันดิบ WTI ปรับตัวเพิ่มขึ้น นอกจากนี้ยังมีการปรับตัวเพิ่มขึ้นของกลุ่มขนส่ง(+0.99 จุด) อสังหา(+0.9 จุด) วัสดุก่อสร้าง(+0.76 จุด) และกลุ่มปิโตร(+0.72 จุด) ส่วนกลุ่มที่ปรับตัวลงได้แก่ กลุ่มสื่อสาร (-0.68 จุด) และกลุ่มโรงพยาบาล (-0.32 จุด)
ปัจจัยน่าติดตามคือความเป็นไปได้ของมาตรการภาครัฐในการยกเว้นค่าธรรมเนียมวีซ่ากับชาวจีนเป็นการชั่วคราว เพื่อกระตุ้นนักท่องเที่ยวจากจีนซึ่งลดจำนวนลงไปนับตั้งแต่เกิดเหตุการณ์เรือล่มที่ภูเก็ตให้กลับมาอีกครั้ง มองเป็น Sentiment เชิงบวกแก่กลุ่มท่องเที่ยวและขนส่งทางอากาศ ทั้ง AOT AAV ERW* CENTEL* MINT* (*KS Research ไม่ได้ออกบทวิเคราะห์) อย่างไรก็ตามประเด็นนี้ยังไม่มีความชัดเจนมากนัก จึงยังต้องเฝ้าติดตามต่อไป
ในวันพรุ่งนี้ติดตามตัวเลข CPI เดือนส.ค. ของฝั่งยูโรโซนซึ่งตลาดคาดการณ์ไว้ที่ 2.1% YoY และตัวเลขการว่างงานเดือนก.ค. ของยูโรโซนโดยตลาดคาดไว้ที่ 8.2% ส่วนบ้านเราติดตามการรายงานภาวะเศรษฐกิจไทยโดยธปท.ในวันพรุ่งนี้
หุ้นแนะนำ AMATA PRM JWD AOT